Diari Oficial de la Generalitat Valenciana


Sumari del DOGV 6794, del 12-06-2012 (2012/5054)

Notificació de la resolució dictada en el procediment de peça de mesures provisionals coetànies número 398/2012.
----------------------------------------------------------------------------------------------------------------

### Dades del document

Número de DOGV
:   6794

Data del DOGV
:   12-06-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/5054


Organisme emissor
:   Jutjat de Primera Instància Número 8 de València

Tipus de document
:   Anunci

Notificació de la resolució dictada en el procediment de peça de mesures provisionals coetànies número 398/2012. [2012/5054]  
Peça de mesures provisionals coetànies 000398/2012  
Part demandant: Laly Isabel Pardo Álvarez.  
Part demandada: Manglio Martínez Subirana.  
Sobre: mesures preventives.  
En el juí a què es fa referència s'ha dictat la resolució que té el text que, literalment, és com seguix:  
«Part dispositiva  
Sa senyoria va dir:  
Estime la sol·licitud presentada per Laly Isabel Pardo Álvarez, resolc les següents mesures provisionals coetànies al procés sobre guarda, custòdia i aliments de fills no matrimonials seguits entre Laly Isabel Pardo Álvarez i Manglio Martínez Subirana.  
  
1. L'atribució de la guàrdia i custòdia de les filles menors a sa mare, però amb l'exercici conjunt d'ambdós progenitors de la pàtria potestat sobre els menors.  
2. Manglio Martínez Subirana podrà estar en la companyia dels fills comuns en la forma que concerte amb la demandant i, en la conjuntura del desacord, els tindrà amb ell:  
La mitat de les vacacions escolars dels menors, segons calendari escolar i triarà el període de benefici en cas de discrepància la mare en els anys parells i el pare en els anys imparells, amb entrega i arreplega dels menors en el domicili matern.  
3. Manglio Martínez Subirana, i en concepte d'aliments per als seus quatre fills, abonarà a Laly Isabel Pardo Álvarez, i en el compte designat a este efecte, per mesos anticipats i en els cinc primers dies de cada mes, la quantitat mensual de cent euros per cada fill (100 euros per fill), en total quatre-cents euros (total 400 euros) esta suma pecuniària serà anualment actualitzada segons la variació que experimente l'índex de preus de consum, amb la mitat dels gastos de caràcter extraordinari dels menors, els necessaris en tot cas, i els convenients degudament consensuats o si no n'hi ha amb autorització judicial.  
  
4. Es prohibix l'eixida del territori nacional dels menors excepte autorització judicial, i s'ha d'expedir a este efecte l'oportú ofici als cossos i forces de seguretat de l'Estat.  
Tot això sense fer declaració sobre costes processals.  
Els anteriors efectes i mesures subsistiran fins que siguen substituïdes per les de la sentència estimatòria, o quan es pose fi al procés d'una altra manera.  
Contra esta resolució no pot interposar-se recurs, d'acord amb el que disposa l'article 773.3 de la Llei d'Enjudiciament Civil.  
Així ho acorda, mana i firma Sonsoles Mata Llorca, magistrada jutgessa de Primera Instància número 8 de València. En done fe».  
  
València, 10 de maig de 2012.- El secretari judicial: Rafael Roselló Sobrevela.